મંગલપુર નામનું એક સુંદર અને ભવ્ય જંગલ હતું. જંગલમાં મંગલ નામનો સિંહ રાજા હતો. આથી મંગલપુરનાં પ્રાણીઓ તેને મંગલસિંહ કહીને બોલાવતા હતાં. મંગલસિંહનું જંગલમાં ખૂબ જ સારું માન હતું. મંગલસિંહનાં કહેવાથી બધાં પ્રાણીઓ ખૂબ જ સંપથી રહેતા હતા અને જરુર પડ્યે બધાં એક થઇ મુસીબતોનો સામનો કરતાં હતાં. મંગલસિંહની આગેવાની મંગલપુર માટે ખૂબ જ અસરકારક હતી. મંગલસિંહે મંગલપુરમાં રસ્તા, પાણીની પરબ, વૃદ્ધ પ્રાણીઓ માટે વિસામો, વાંચવા માટે પુસ્તકાલય બધું જ બનાવ્યું હતું. મંગલપુરનાં પ્રાણીઓ મંગલસિંહનાં કામથી અને આગેવાનીથી ખુશ હતા.